Document ID: 32002D0978

Komission päätös,
tehty 10 päivänä joulukuuta 2002,
tiettyjen jäsenvaltioiden yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanemiseksi vuonna 2002 vahvistamiin toimiin liittyvien menojen tukikelpoisuudesta
(tiedoksiannettu numerolla K(2002) 4883)
(2002/978/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön osallistumisesta jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen 28 päivänä toukokuuta 2001 tehdyn neuvoston päätöksen 2001/431/EY(1) ja erityisesti sen 13 artiklan,
sekä katsoo seuraavaa:
(1) Belgia, Tanska, Saksa, Kreikka, Espanja, Ranska, Irlanti, Italia, Alankomaat, Itävalta, Portugali, Suomi, Ruotsi ja Yhdistynyt kuningaskunta ovat toimittaneet komissiolle kalastuksen valvontatoimia koskevat ohjelmat 1 päivän tammikuuta 2001 ja 31 päivän joulukuuta 2003 väliseksi ajaksi. Ohjelmien mukana on niihin liittyvien menojen rahoitusta koskevat hakemukset. Rahoituspyynnöt on eritelty vuosille 2001, 2002 ja 2003.
(2) On syytä vahvistaa yhteisön rahoitusosuus kustakin toimesta, menojen korvaamisen edellytykset sekä vuoden 2002 osalta tukikelpoisten menojen kokonaismäärä toimikohtaisesti jäsenvaltioittain.
(3) Jotkin vuotta 2002 koskevat menot sisältyvät jo tiettyjen jäsenvaltioiden vuodeksi 2002 vahvistamien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanoon liittyvien menojen tukikelpoisuudesta 27 päivänä joulukuuta 2001 tehtyyn komission päätökseen 2002/6/EY(2).
(4) Päätöksen 2001/431/EY 15 artiklan mukaisesti jäsenvaltiot ovat velvoitettuja suorittamaan menot yhden vuoden kuluessa siitä, kun oikeudellinen ja taloudellinen sitoumus on tehty. Tämä sitoumus on tehtävä viimeistään sitä kalenterivuotta seuraavana kalenterivuotena, jona komission päätös annettiin tiedoksi.
(5) Päätöksen 2001/431/EY 17 artiklan 1 kohdan mukaan jäsenvaltioiden on jätettävä maksupyyntönsä viimeistään sitä vuotta seuraavan vuoden 31 päivänä toukokuuta, jona menot on hyväksytty.
(6) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tässä päätöksessä vahvistetaan kunkin jäsenvaltion tukikelpoisten menojen määrät, yhteisön rahoitusosuudet ja rahoitukseen liittyvät edellytykset vuodeksi 2002 siinä määrin kuin tukikelpoiset menot on tosiasiallisesti käytetty valvontaohjelmien täytäntöönpanoon.
2 artikla
Liitteessä I esitettyihin menoihin, jotka koskevat Tanskan, Saksan, Espanjan, Ranskan, Irlannin, Italian, Alankomaiden, Portugalin, Suomen ja Yhdistyneen kuningaskunnan määrittämiin valvontatoimiin liittyvien kansallisten viranomaisten koulutusta, myönnetään liitteessä I esitetyissä rajoissa rahoitusosuus, joka on 50 prosenttia tukikelpoisista menoista.
3 artikla
Liitteessä II esitettyihin menoihin, jotka koskevat kalastustoiminnan valvonnan, tarkastamisen tai seurannan varmistamiseksi käytettyjen laivojen tai ilma-alusten hankintaa tai nykyaikaistamista, myönnetään liitteessä II esitetyissä rajoissa rahoitusosuus, joka on 35 prosenttia tukikelpoisista menoista.
4 artikla
Liitteessä III esitettyihin menoihin, jotka koskevat yhteisen kalastuspolitiikan valvontaa varten hyväksyttyjen menojen arviointijärjestelmän täytäntöönpanoa, myönnetään liitteessä III esitetyissä rajoissa rahoitusosuus, joka on 50 prosenttia tukikelpoisista menoista.
5 artikla
Jäsenvaltioiden on esitettävä komissiolle tässä päätöksessä tarkoitettuja menoja koskevat korvaushakemuksensa viimeistään 31 päivänä toukokuuta 2005.
6 artikla
Korvausta ja ennakkoja koskevat hakemukset, joita ei ole tehty euroina, muunnetaan euroiksi käyttäen sen kuukauden vaihtokurssia, jona komissio on vastaanottanut hakemuksen.
7 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Helleenien tasavallalle, Espanjan kuningaskunnalle, Ranskan tasavallalle, Irlannille, Italian tasavallalle, Alankomaiden kuningaskunnalle, Itävallan tasavallalle, Portugalin tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 10 päivänä joulukuuta 2002.

Labels: 4
15
18
6